Amžinoji šviesa

Amžinoji šviesa – 1987 m. Lietuvos kino studijoje R. Šavelio apysakos motyvais sukurtas meninis filmas. Socialinė drama. Spalvotas. Filmo trukmė – 89 min.

Siužetas 

Penktojo dešimtmečio Lietuvos kaimas. Žmonės gyvena įvairiai vertinamais nepriklausomos Lietuvos prisiminimais, niekas netiki būsimos sovietinės Lietuvos klestėjimo mitais, tačiau kiekvienas iš vidinės inercijos atkakliai laikosi nors ir mažiausio asmeninio ūkio teikiamų galimybių. Tai filmas, subtiliai pasakojantis apie meilę ir taikaus gyvenimo kaime pradžią: matininką kankina jį be atsako įsimylėjusi Pranė, Amilia, įsimylėjusi Zigmą, bet ištekėjusi už matininko Aniceto, kaimo filosofas Bernasius žino viską: jei yra amžinoji tamsa, tai yra ir amžinoji šviesa…

Kūrybinė grupė 
 Scenarijaus autorius – Rimantas Šavelis
 Režisierius statytojas – Algimantas Puipa
 Kompozitorius ir garso operatorius – Juozas Širvinskas
 Operatorius statytojas – Rimantas Juodvalkis
 Kostiumų dailininkė – Irena Vabalienė
 Dailininkas statytojas – Algirdas Bružas, Galius Kličius.

Vaidina 
 Vidas Petkevičius – Anicetas Kiburys
 Kostas Smoriginas – Zigmas
 Virginija Kelmelytė – Amilia
 Daiva Stubraitė – Pranė
 Vladas Tamošiunas – Bernasius
 Olita Dautartaitė – Amilios teta
 Povilas Budrys – Julius, kino mechanikas
 Elegijus Bukaitis – apylinkės tarybos pirmininkas
 Augustas Šavelis – Šavelis
 Povilas Stankus – Piotras Sergejevičius
 Raimundas Šližys – Feliksas
 taip pat J. Jasukėnas, Violeta Podolskaitė, Gediminas Pranckūnas, Algimantas Voščikas, P. Dirginčius, J. Grigaliūnas, I. Nedzveckas, J. Stonkus, Aleksandras Šimanskis ir kiti.

Festivaliai, apdovanojimai 
 1988 m. – Tarptautinis Rygos kino forumas „Arsenalas“
 1990 m. – San Remo XXXIII tarptautinio autorinių filmų kino festivalio Didysis prizas.

Nuorodos 
 Filmo svetainė

1987 filmai
Amžinoji šviesa
Dramos